EkBass/fiwiki-20250220-pages-articles huggingface dataset:
Gal Yekutiel

Gal Yekutiel (, s. 4. marraskuuta 1981) on israelilainen judoka. Yekutiel sai pronssia alle 20-vuotiaiden EM-kilpailujen 60 kg:n painoluokassa Nikosiassa 2000. Hän oli samassa sarjassa seitsemäs Kairon MM-kilpailuissa 2005 ja kuului samana vuonna myös joukkuekilpailun Euroopan-mestaruuden voittaneeseen Israelin joukkueeseen Debrecenissä. Hän saavutti Belgradin EM-kilpailuissa 2007 pronssia 60 kg:n painoluokassa. Hän sijoittui samassa sarjassa 2008 viidenneksi sekä Lissabonin EM-kilpailuissa että Pekingin olympialaisissa. Yekutiel on voittanut maailmancupin 60 kg:n painoluokan Sofiassa 2002 ja Tallinnassa 2003. Hän on sijoittunut maailmancup- ja Continental Open -kilpailuissa lisäksi kaksi kertaa toiseksi ja viisi kertaa kolmanneksi. Hän on voittanut myös Israelin-mestaruuden. == Lähteet == Luokka:Israelilaiset judokat Luokka:Vuonna 1981 syntyneet Luokka:Elävät henkilöt
Alice Schlesinger

Alice Schlesinger (, s. 26. toukokuuta 1988 Herzliya, Tel Aviv) on israelilaissyntyinen judoka, joka on edustanut Britanniaa vuodesta 2014. Schlesinger voitti kadettien (alle 17-vuotiaiden) Euroopan-mestaruuden 57 kg:n sarjassa Rotterdamissa 2004. Hän oli samana vuonna kolmas Budapestin alle 20-vuotiaiden MM-kisojen 57 kg:n painoluokassa. Hän sai saman ikäluokan EM- kilpailujen 63 kg:n sarjassa pronssia Zagrebissa 2005, hopeaa Tallinnassa 2006 ja kultaa Prahassa 2007. Schlesinger saavutti Lissabonin EM-kilpailuissa 2008 pronssia 63 kg:n painoluokassa. Pekingin olympialaisissa hän oli kolmastoista. Hän sai 63 kg:n sarjassa 2009 pronssia Tbilisin EM- ja Rotterdamin MM- kilpailuissa sekä voitti alle 23-vuotiaiden Euroopan-mestaruuden Antalyassa. Hän sijoittui 63-kiloisissa viidenneksi Tokion MM-kilpailuissa 2010 ja Istanbulin EM-kilpailuissa 2011. Tšeljabinskin EM-kilpailuissa 2012 hän sai pronssia. Lontoon olympialaisissa hän sijoittui seitsemänneksi. Schlesinger karsiutui 2016 Rio de Janeiron olympialaisten 63 kg:n sarjassa kahden ottelun jälkeen. Hän saavutti samassa painoluokassa EM-pronssia Varsovassa 2017 ja oli viides Tel Avivissa 2018. Hän saavutti 63-kiloisissa hopeaa Euroopan kisoissa 2019. Schlesinger on saavuttanut Masters-, Grand Prix- ja Grand Slam -kilpailuissa viisi turnausvoittoa, neljä kakkossijaa ja yhdeksän kolmossijaa. Maailmancupeissa ja Continental Open -kilpailuissa hän on voittanut yhteensä neljä turnausta ja ollut kolme kertaa toinen. Hän on voittanut viisi Israelin- mestaruutta ja yhden Britannian-mestaruuden. == Lähteet == Luokka:Israelilaiset judokat Luokka:Brittiläiset judokat Luokka:Vuonna 1988 syntyneet Luokka:Elävät henkilöt
Dombey ja poika

Dombey ja poika () on Charles Dickensin romaani, joka ilmestyi jatkokertomuksena 1846–1848. == Lähteet == == Aiheesta muualla == * Dombey and Son. David Perdue's Charles Dickens Page. * John Mullan: My favourite Dickens: Dombey and Son. The Guardian 23.9.2011. Luokka:Charles Dickensin teokset Luokka:Englantilaiset romaanit Luokka:Vuoden 1846 kirjat
Odessan rautatieasema

Odessan päärautatieasema () on Ukrainan lounaisosissa Mustanmeren rannalla sijaitsevan, maan kolmanneksi suurimman kaupungin Odessan keskustassa sijaitseva rautatieasema. Asema on Ukrainan rautateiden pikajunaliikenteen keskusasema Odessan alueella. Asema toimii myös lähijunaliikenteen pääteasemana. == Lähteet == == Aiheesta muualla == * Kaukoliikenteen junien haku Odessan rautatieasemalle/-lta (poezda.net) * Kaukoliikenteen juna- aikatauluja Odessan rautatieasemalle (rasp.yandex.ru) * Lähiliikenteen aikatauluja Odessan rautatieasemalle (rasp.yandex.ru) * Ukrainan rautateiden interaktiivinen, kullekin asemalle saapuvien ja lähtevien pikajunien sivusto, erityisesti EURO2012 jalkapalloa ajatellen * Ukrainan rataverkon kartta Rautatieasema Luokka:Ukrainan rautatieliikennepaikat
Peter Van Merksteijn sr.

Peter Van Merksteijn Sr. (s. 10. kesäkuuta 1956) on alankomaalainen ralliautoilija ja Peter Van Merksteijn Jr:n isä. Hän kilpaili Le Mansin 24 tunnin ajossa vuosina 2004, 2005 ja 2008 voittaen oman luokkansa vuonna 2008 ja sijoittuen kymmenenneksi itse kilpailussa. Hän debytoi WRC-sarjassa vuonna 2007 omassa Van Merksteijn Motorsport -tallissaan Saksan rallissa, jossa hänen sijoituksensa oli vaatimaton 40. Vuosina 2008–2011 hän ajoi yksittäisiä kilpailuja WRC-sarjassa parhaana sijoituksenaan 20. sija Norjan rallista. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 16 Pisteet Sijoitus 2007 Van Merksteijn Motorsport Ford Focus RS WRC 06 MON SWE NOR MEX POR ARG ITA GRE FIN GER 40 NZL ESP 29 FRA JPN IRE GBR 43 0 NC 2008 Van Merksteijn Motorsport Ford Focus RS WRC 06 MON SWE 23 MEX ARG JOR ITA Kesk. GRE TUR 0 NC 2008 Van Merksteijn Motorsport Ford Focus RS WRC 07 FIN GER 21 NZL ESP Kesk. FRA JPN GBR 0 NC 2009 Van Merksteijn Motorsport Ford Focus RS WRC 07 IRE NOR 20 CYP POR Kesk. ARG ITA GRE POL FIN AUS ESP GBR 0 NC 2010 Van Merksteijn Motorsport Ford Focus RS WRC 08 SWE 28 MEX JOR TUR NZL POR BUL FIN GER JPN FRA ESP GBR 0 NC 2011 Van Merksteijn Motorsport Citroën DS3 WRC SWE MEX POR JOR ITA Kesk. ARG GRE Kesk. FIN GER AUS FRA ESP GBR 0 NC 2012 Van Merksteijn Motorsport Citroën DS3 WRC MON Kesk. SWE MEX POR ARG GRE NZL FIN GER GBR FRA ITA ESP 0 NC == Aiheesta muualla == Luokka:Alankomaalaiset ralliautoilijat Luokka:Vuonna 1956 syntyneet Luokka:Elävät henkilöt
Lord British

Lord Cantabrigian British on Richard Garriottin luoma pelihahmo ja Ultima- pelien päähenkilö. Lord British on Ultima-peleissä esiintyvä Britannian hallitsija yhdessä kilpailijansa Lord Blackthornin kanssa. Garriotin mukaan Lord British saapui Sosarian maakuntaan Moongaten kautta. Lord British kukisti taistelussa velho Mondainin ja karkotti hänet. Palkinnoksi kansa valitsi Lord Britishin hallitsemaan Britanniaa. Lord British asuu peleissä linnassaan ja voi tarjota pelaajalle tehtäviä ja palkinnoksi tehtävien suorittamisesta hän voi palkita pelaajan rahalla tai parannusloitsuilla. == Surmaaminen == Lord British tunnetaan voittamattomuudestaan sillä hänellä on jatkuvasti yllään haavoittumattomuusloitsu, joka estää häntä kuolemasta. Kuitenkin Ultima Online pelissä sattuneen beta-testin aikana Lord British oli kuninkaallisella vierailullaan pelimaailmassa mutta palvelimen uudelleenkäynnistyksen aikana hänen haavoittumattomuutensa kytkeytyi pois päältä jolloin Rainz niminen pelaaja onnistui surmaamaan Lord Britishin fire-field tuliloitsulla. Tämän jälkeen Richard Garriott antoi Rainzille porttikiellon betaan. Myöhemmin selvisi että muissakin Ultima-peleissä on "porsaanreikä", jonka avulla pelaaja voi tappaa Lord Britishin. Ultima III pelissä pelaaja voi houkutella Lord Britishin satamalaiturille ja ampua häntä tykillä. Ultima VII pelissä pelaaja voi houkutella Lord Britishin linnan portille ja pudottaa kultaisen laatan hänen päähänsä. Ultima IX pelissä pelaaja voi valmistaa myrkytettyä leipää ja viedä sen Lord Britishin linnaan ja vaihtaa sen Britishin perusruoan tilalle, jolloin Lord British syö sen. Luokka:Videopelihahmot Luokka:Ultima Luokka:Kuvitteelliset kuninkaalliset
Mont-roig del Camp

Mont-roig del Camp on kaupunki Espanjan Kataloniassa, Tarragonan maakunnassa. Vuonna 2016 siellä oli 11 521 asukasta.ref> Kaupunki sijaitsee keskellä Tarragonan Kultarannikkoa (Costa Dorada), ja sen matalat hiekkarannat houkuttelevat matkailijoita. Nähtävyyksiin kuuluu Pyhän MIkaelin goottilainen kirkko vuodelta 1574. Mont-Roig del Camp Costa Dorada, Spain 1910-luvun alussa kahdeksantoistavuotias Joan Miró, tuleva tunnettu taiteilija, lähetettiin perheensä Mont-Roigista ostamalle maatilalle toipumaan hermoromahduksesta. Miró toipui sairaudestaan ja alkoi vaeltaa ympäristössä maalaten. Maaseutuympäristö vaikutti paljon varsinkin hänen varhaistuotantonsa kehitykseen. Muutettuaan Pariisiin hän palasi seudulle kesäisin. == Lähteet == Luokka:Katalonian kaupungit Luokka:Tarragonan kunnat
Berarin sulttaanikunta

Berar oli itsenäinen sulttaanikunta vuosina 1485–1565 Deccanin ylängöllä Intiassa.Kari, s. 164. Se syntyi, kun Bahmanin sulttaanikunnan pohjoiset maakunnat irtaantuivat ja muodostivat oman valtionsa.Petersen, s. 384. Vuonna 1488 Bahmanin sulttaanikunnan läntisistä maakunnista syntyivät Ahmednagarin sulttaanikunta ja Bijapurin sulttaanikunta.Petersen, s. 385. Kun nämä joutuivat sotiin Vijayanagaran hinduvaltiota vastaan vuonna 1565,Petersen, s. 425. Berar kieltäytyi liittymästä taisteluun ja tämän vuoksi Ahmednagar kukisti maan vuonna 1574.Petersen, s. 431. ==Lähteet== * * ===Viitteet=== Luokka:Intian kuningaskunnat Luokka:Sulttaanikunnat
Berg (valtio)

Berg oli itsenäinen herttuakunta vuosina 1380–1815. Se sijaitsi Reinin itärannalla ja sen pääkaupunki oli Düsseldorf.Kari, s. 164 Vuonna 1614 Berg joutui Jülich-Kleven perintöriidan seurauksena Pfalz-Neuburgin hallintaan.Petersen, s. 450 Vuonna 1805 Austerlitzin taistelun jälkeen Preussi oli valmis vaihtamaan Berg-Kleven ranskalaisten miehittämään Hannoveriin,Petersen, s. 574 ja seuraavana vuonna 1806 Berg-Kleve erosi Saksan valtakunnasta ja liittyi Napoleonin suojelemaan Reinin liittoon.Petersen, s. 575 ==Lähteet== * * ===Viitteet=== Luokka:Pyhän saksalais-roomalaisen keisarikunnan osat Luokka:Saksan entiset valtiot ja valtiomuodostelmat
Joaquim Gomis

Joaquim Gomis i Serdañons (19. syyskuuta 1902 – 12. joulukuuta 1991https://artcontemporanigeneral.blogspot.com/2011/04/gomis- joaquim-1902-1991.html) oli espanjalainen liikemies, valokuvaaja ja taiteen tukija, joka edisti etenkin katalonialaisen nykytaiteen näkyvyyttä. Hän oli modernin valokuvauksen uranuurtajia Espanjassa. Hän kuvasi urbaaneita maisemia ja abstrakteja värisommitelmia. Gomis oli varakkaan perheen poika ja sai 12-vuotiaana lahjaksi Kodak Brownie-merkkisen 6×9 cm filmikoon laatikkokameran. Hän työskenteli perheen tekstiiliyrityksessä ja oleskeli 1920-luvulla Englannissa ja Yhdysvalloissa. Siellä hän innostui modernismin muotokielestä ja tallensi kamerallaan rakenteilla olevia kerrostaloja, suuria automääriä ja muita nykyaikaisuuden ilmentymiä.Gomis y Miro Centre Miro (Arkistoitu versio) 1930-luvulla Gomis alkoi toimia aktiivisesti Espanjan taidepiireissä. Hän oli Nykytaiteen ystävien seuran hallituksessa (Amics de l’Art Nou, 1932–1936) ja tutustui sitä kautta taiteilija Joan Miróhon, josta tuli Gomisin elinikäinen ystävä. Gomis oli perustajajäsen Club49:ssä, joka edisti nykytaidetta toisen maailmansodan jälkeen. Hän toimi myös Antoni Gaudín töitä suojelevan yhdistyksen (d’Amics de Gaudí) puheenjohtajana ja Fundació Joan Mirón ensimmäisenä presidenttinä 1972–1975.Joaquim Gomis Fundació Joan Miró (Arkistoitu versio) == Lähteet == Luokka:Espanjalaiset liikemiehet Luokka:Katalonialaiset henkilöt Luokka:Espanjalaiset valokuvaajat Luokka:Vuonna 1902 syntyneet Luokka:Vuonna 1991 kuolleet
Spermiini

Spermiini (C10H26N4) on polyamiini, joka esiintyy kaikissa aitotumaisissa soluissa ja myös viruksissa ja bakteereissa. == Synteesi == Nisäkkäät tuottavat spermiiniä biosynteettisesti lähtien arginiinista ja ornitiinista. Entsyymit muuntavat nämä ensin putreskiiniksi, josta muodostuu spermidiiniä spermidiinisyntaasin katalysoimana. Spermidiinistä muodostuu spermiiniä spermiinisyntaasin avustuksella. Sekä spermiinin että spermidiinin biosynteesissä tarvitaan aminopropyyliryhmän luovuttaja, joka muodostuu S-adenosyylimetioniinista adenosyylimetioniinidekarboksylaasin katalysoimana. Eräät bakteerit, kuten Escherischia coli, tuottavat näiden polyamiinien synteesissä tarvittavia yhdisteitä agmatiinista agmatinaasientsyymin katalysoimana. Kemiallisesti spermiiniä voidaan syntetisoida jodipropyyliftalimidista ja putreskiinista eli 1,4-diaminobutaanista. Muodostuneen spermiinidiftalimidin emäshydrolyysin tuloksena saadaan spermiiniä. == Merkitys == Spermiiniä esiintyy useissa soluissa ja sitä on muun muassa nisäkkäiden spermassa. Solut tarvitsevat sitä ja muita polyamiineja kasvuunsa ja erikoistumiseensa. Spermiini sitoutuu nukleiinihappoihin DNA:han ja RNA:han ja stabiloi niiden kierrerakennetta. Spermiinin ja muiden polyamiinien on todettu parantavan nukleiinihappojen lämmön- ja kemikaalikestävyyttä. Spermiini sitoutuu DNA:han ja RNA:han vetysidoksilla. == Lähteet == == Aiheesta muualla == *Onki: Spermiini *DrugBank: Spermine *Human Metabolome Database (HMDB): Spermine *Kyoto Encyclopedia of Genes and Genomes (KEGG): Spermine *ChemBlink: Spermine Luokka:Amiinit
Brescian tasavalta

Brescian tasavalta sijaitsi Lombardiassa nykyisen Italian alueella. Se oli keskiajalla hetken itsenäinen kaupunkivaltioKari, s. 197 ja onnistui vuonna 1402 torjumaan keisari Ruprecht Pfalsilaisen hyökkäysyritykset,Petersen, s. 355 mutta vuonna 1423 Milanon ja Firenzen välille puhjenneen sodan aikana vuonna 1426 Venetsia valloitti Brescian ja kaupungin itsenäisyys päättyi.Petersen, s. 362–363 Nykyään Brescia on Brescian maakunnan pääkaupunki Italiassa. ==Lähteet== * * ===Viitteet=== Luokka:Italian entiset valtiot ja valtiomuodostelmat Luokka:Brescia
4488 Tokitada

4488 Tokitada on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät K. Suzuki ja T. Urata vuonna 1987. Pikkuplaneetta sai nimensä 1100-luvulla eläneen japanilaisen sotapäällikön Taira-no Tokitadan mukaan. Ennen kuin tämä asteroidi sai nimensä se tunnettiin väliaikaisella tunnuksella 1987 UK. Koska Tokitadan absoluuttinen magnitudi (H) on 13,9. Sen läpimitta on todennäköisesti 4–9 kilometriä. ==Lähteet== *JPL Small-Body Database Browser: 4488 Tokitada (1987 UK) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Buijidit

Buijidit oli kolmen persialaisen veljeksen alulle panema šiialainen dynastia, jonka valtakausi ulottui vuosiin 934–1062. Valtakunta oli iranilainen ja šiialainen välivaihe abbasidien ja buijideita seuranneen turkkilaisen seldzukkivaltakunnan välissä. Veljekset olivat kotoisin Daylamista Kaspianmerestä etelään.Busse, 2013 Dynastian perusti Ali ibn Buya, joka vuonna 934 valloitti Farsin ja teki Shirazin pääkaupungikseen. Armeijana hänellä oli daylamiitteja jalkaväkenä ja turkkilaisia ratsuväkenä. Nuorempi veli Hasan ibn Buya valloitti osia Jibalista ja teki vuonna 943 Rayn pääkaupungikseen. Vuonna 945 nuorin veli Ahmed ibn Buya valtasi Irakin ja asettui Bagdadiin.Petersen, s. 294 Buijidien valtakunta käsitti näin Mesopotamian ja suurimman osan Persiaa, välillä myös Omanin. == Uskontopolitiikka == Buijidit olivat zaidilaiseen suuntaukseen kuuluneita šiialaisia, mikä oli vallitseva islamin muoto Daylamissa. Abbasidikalifien kukistaminen ei kuitenkaan poliittisista syistä ollut viisasta, sillä sunni-islam oli tehnyt abbasideista Muhammedin perinnön vaalijoita. Ahmad ibn Buya ei halunnut korostaa ristiriitaa sunnien kanssa, sillä itäisessä Persiassa samanidien dynastia (819–999) oli sunnilainen. Lisäksi hän ei halunnut tukea liikaa šiialaisia imaameja, joiden käsityksen mukaan kalifaatti oikeastaan kuului Alin jälkeläisille. Vaikka valta siirtyi buijideille, abbasidikalifien symbolinen asema hallitsijoina säilytettiin. Buijidien aikana vieläpä luotiin oppi, jonka mukaan kalifin tuli olla peräisin Muhammedin Quraiš-heimosta, mistä abbasidit väittivät olevansa. Tätä koskevan opin muotoili 1000-luvulla Bagdadissa al-Mawardi (974–1058).Akpinar, 2013 Buijidit määräsivät silti myös kalifin henkilöstä: vuonna 946 Ahmed erotti kalifi Al-Mustakfin ja nosti tämän tilalle Al-Mutin (946–950).Kari, s. 202 Tässä vaiheessa alkoi kuitenkin näyttää siltä, että šiialaisuus muodostuisi islamin päävirraksi, sillä samaan Egyptissä valtaan oli noussut šiialainen fatimidien dynastia. Buijidit uskaltautuivat antamaan tukeaan kaksitoistašiilaisuudelle, jonka oppien mukaan valtaistuin oli toistaiseksi tyhjä, koska kahdestoista imaami oli kätkeytynyt 800-luvulla. Valtio jakaantui 900-luvulla kolmeen emiirikuntaan, ja emiirien nimet lyötiin kolikoihin abbasidikalifin nimen rinnalle ja mainittiin perjantaisaarnoissa. Buijidit julistautuivat persialaisen perinteen mukaisiksi "kuninkaiden kuninkaiksi" (shahanshah, arab. شاهنشاه), jonka nimen otti käyttöön 'Adud al- Dawla (936–983), buijidihallitsijoista merkittävin. Persialaisen kulttuurin vaikutusta oli myös esittävän kuvataiteen kukoistus, missä ei vältetty esittämästä ihmisiä. == Kukistuminen == Valtakunta kärsi kapinoista, jotka ulottuivat myös armeijaan, viljelymaiden heikentymisestä Mesopotamiassa sekä kauppareittien siirtymisestä Punaisellemerelle. Valtakunnan yhtenäisyyttä alkoivat murentaa myös emiirien ristiriidat. Vuonna 1055 seldžukkipäällikkö Tughril Beg valtasi Bagdadin.Kari, s. 203 Fars kaatui viimeisenä vuonna 1062. ==Lähteet== * * * * ===Viitteet=== Luokka:Aasian entiset valtiot Luokka:Sulttaanikunnat Luokka:Iranin historia Luokka:Islamin historia
(4489) 1988 AK

(4489) 1988 AK on Jupiterin troijalaisiin asteroideihin kuuluva pikkuplaneetta, joka kiertää Aurinkoa Jupiterin radan L4 Lagrangen pisteessä. 1988 AK:n löysi E. Bowell vuonna 1988. Tämän pikkuplaneetan läpimitta on noin 93 kilometriä ja albedo noin 0,051. ==Lähteet== *JPL Small-Body Database Browser: 4489 (1988 AK) *IAU Minor Planet Center: List of Jupiter Trojans *Numbered minor planets Luokka:Jupiterin troijalaiset
Salahmi

Salahmi on Vieremän kunnassa sijaitseva kylä. Se sijaitsee noin seitsemän kilometriä kuntakeskustasta pohjois-luoteeseen. Kylällä toimi vuosina 1810–1909 rautaruukki, joka käytti raaka-aineenaan järvien pohjasta nostettua järvimalmia eli limoniittia. Vuonna 1840 raahelainen liikemies Zachris Franzén rakennutti kartanorakennuksen ruukin keskusrakennukseksi. Nykyään kartanossa toimii perhekoti. Kylässä sijaitseva Pohjoisen koulu rakennettiin vuonna 1952. Se edustaa sodanjälkeistä rakennustyyliä. Kylässä sijaitsevat myös muun muassa leirintäalue Hiilimutka, Iisalmen ortodoksisen seurakunnan Pyhän Nikolaoksen tsasouna, Salahmin ortodoksinen hautausmaa ja K-extra-kyläkauppa. ==Lähteet== Luokka:Vieremän kylät
Butua

Butua oli nykyisen Zimbabwen alueella sijainnut itsenäinen valtakunta vuosina 1490–1834. Se sai alkunsa Monomotapan valtakunnan jakaannuttua. Butua kykeni vastustamaan portugalilaisten valloituspyrkimyksiä ja lyömään nämä vuonna 1684 kiivaassa taistelussa. 1800-luvun alkupuolella ngonit tunkeutuivat maahan ja valtakunta lakkasi olemasta viimeisen kuninkaan eli mambon kuoltua ngonia vastaan käydyssä taistelussa vuonna 1834.Kari, s.223 ==Lähteet== * ===Viitteet=== Luokka:Afrikan entiset monarkiat Luokka:Zimbabwen historia
Luettelo Galician kuninkaista

Tämä on luettelo Galician kuninkaista. Galician kuningaskunta oli olemassa 410–585. Tämän jälkeen Galicia on ollut itsenäisenä muutamaan lyhyeen otteeseen. ==Sveebiläiset kuninkaat== ;Ensimmäinen sveebiläinen dynastia *Hermerik (409–438) *Rekhila (438–448) *Rekhiarius (448–456) *Aioulf (456–457) Sisällissota (457–469), useita samanaikaisia kuninkaita *Maldras (457–460) *Framta (457) *Richimund (457–464) *Frumar (460–464) *Remismund (464–464) ;Interregnum (469–550) *Hermeneric *Veremund *Theodemund ;Toinen sveebiläinen dynastia *Chararic (550–558) *Ariamir (558–561) *Theodemar (561–570) *Miro (570–583) *Eboric (583–584) *Andeca (584–585) *Malaric (585) ==Muut kuninkaat== *Ordoño II (910–914) *Bermudo II (982–984) *García II (1065–1072) Galicia Galician kuninkaista
Cispadaaninen tasavalta

Cispadaaninen tasavalta () oli valtio, joka syntyi vuonna 1796, kun Napoleon I:n yhdisti Pojoen eteläpuoliset Bolognan, Ferraran, Modenan, Reggion ja Romagnan. Heinäkuussa 1797 alue liitettiin osaksi uutta Cisalppista tasavaltaa.Kari, s. 275 ==Lähteet== * ===Viitteet=== ==Aiheesta muualla== Luokka:Italian entiset valtiot ja valtiomuodostelmat Luokka:Ranskan vasallit
Fouta Djallon (valtio)

Fouta Djallon oli afrikkalainen islamilainen valtio Nigerjoen lähteillä nykyisen Guinean vuoristoalueilla. Valtio syntyi vuonna 1747 joukon islamia jyrkässä ja kiihkeässä muodossa levittäneiden fulaneiden voitettua Talansan ratkaisutaistelussa Fouta Djallonin asukkaat djalonket.Kari, s. 27. Valtakunnan alkuvaihetta leimasivat kapinointi ja naapurien yritykset hyötyä niistä, mutta johtaja Ibrahim Sorin onnistui kukistaa kaiken vastustuksen ja laajentaa valtapiiriään. 1800-luvulla Ranskan painostus alkoi voimakkaasti kuitenkin vaikuttaa alueella ja vuonna 1881 valtakunnan hallitsija katsoi parhaaksi alistua Ranskan protektoraatiksi.Kari, s. 28. ==Lähteet== * ===Viitteet=== Luokka:Afrikan entiset valtiot Luokka:Guinean historia
7169 Linda

7169 Linda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. Bowell vuonna 1986. Pikkuplaneetta sai nimensä Linda McCartneyn mukaan, joka oli muusikko Paul McCartneyn vaimo. Ennen kuin tämä asteroidi nimettiin se tunnettiin väliaikaisella tunnuksella 1986 TK1. Koska Lindan absoluuttinen magnitudi (H) on 13,9; sen läpimitta on todennäköisesti välillä 4–9 kilometriä. Vuorokauden pituus Lindan pinnalla, eli sen pyörähdysaika on noin 28 tuntia. ==Lähteet== *JPL Small-Body Database Browser: 7169 Linda (1986 TK1) * *IAU Minor Planet Center: Discovery Circumstances: Numbered Minor Planets *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Abhasian kreikkalaiset

Abhasian kreikkalaiset ovat Abhasiassa asuvia kreikkalaisia. Nykyisin suurin osa heistä on muuttanut muualle ja etenkin Kreikkaan. Vuoden 2003 tietojen mukaan Abhasiassa asui 1 486 kreikkalaista, eli he muodostivat noin 0,7 % väestöstä. ==Historia== Kreikkalaisia on asunut Mustanmeren rannikoilla jo antiikin ajoista lähtien. Abhasian pääkaupunki Suhumista on aiemmin käytetty kreikankielisiä nimityksiä Dioskurias ja Sevastopolis. Suurin osa Abhasian kreikkalaisista tuli kuitenkin alueelle vasta Venäjän ja ottomaanien käymien sotien seurauksena 1800-luvulla. He olivat niin sanottuja Pontuksen kreikkalaisia, eikä heillä ollut varsinaisesti mitään yhteyksiä Kreikan valtioon. Venäläiset käyttivät heistä venäjänkielistä nimitystä greki, mutta kreikkalaiset itse nimittivät itseään pontuksen kreikkalaista tarkoittavalla nimityksellä Romanoi eli roomalaiset. Nimitys viittasi Bysantin valtakuntaan, johon he olivat aiemmin kuuluneet.De Waal 2010, s. 154 Toinen kreikkalaisten muuttoaalto Pontuksesta Abhasiaan tapahtui ensimmäisen maailmansodan yhteydessä. Lausannen sopimuksella Turkki ja Kreikka olivat sopineet väestönvaihdoista keskenään ja Pontuksen kreikkalaiset hävisivät Pontuksesta lähes kokonaan. Osa heistä muutti Kreikan sijaan Neuvostoliittoon, johon Abhasiakin kuului. Abhasia oli luonnollinen muuttokohde kreikkalaisille, sillä se muistutti paljon Pontusta. Monet alueelle muuttaneet kreikkalaiset ryhtyivät tupakanviljelijöiksi tai kauppiaiksi. 1900-luvun alussa kahdeksan Suhumin 12:sta kirkosta oli kreikkalaisortodoksisia ja kreikkalaiset muodostivat noin kolmanneksen kaupungin väestöstä.De Waal 2010, s. 155 Vuonna 1939 Abhasiassa asui yhteensä 34 621 kreikkalaista. Neuvostokauden alussa kreikkalaisilla oli omakielisiä kouluja ja oma sanomalehti nimeltä Kokkinos Kapnas. Myöhemmin Stalinin kaudella heitä alettiin kuitenkin pitää maan vihollisina, jolloin koulut ja sanomalehti suljettiin ja tuhansia karkotettiin Kazakstaniin muiden Kaukasuksen kreikkalaisten ohella. 220px|thumb|oikea|Villa Aloizi nykyään. Nikita Hruštšovin kaudella vuonna 1956 kreikkalaisten sallittiin palata koteihinsa, mutta Abhasiaan heistä tuli takaisin vain noin neljännes. 1980-luvulla alkoi muuttoaalto Kreikkaan.De Waal 2010, s. 156 Abhasiassa syttyneiden väkivaltaisuuksien takia elokuun 15. päivänä 1993 Kreikan valtio evakuoi suurimman osan vielä muuttoaallon jälkeen jäljelle jääneistä kreikkalaisista laivalla Suhumin satamasta. Evakuoidut saivat Kreikan kansalaisuuden. ==Lähteet== * ===Viitteet=== Luokka:Abhasia Luokka:Kreikkalaiset
Spraykaalit

Spraykaalit oli suomalainen 1990-luvun alussa toiminut Ilkka Rinteen ja Teemu Airamon muodostama rapmusiikkia esittävä lauluduo. Duo julkaisi vuonna 1992 albumin Spray, jonka tunnetuimmaksi kappaleeksi tuli "Haluun naista koskettaa". Albumin julkaisun jälkeen duo katosi julkisuudesta. ==Lähteet== Luokka:Suomalaiset duot Luokka:Suomalaiset hip hop -yhtyeet
Josep Llorens i Artigas

Josep Llorens i Artigas (1892 – 1980) oli espanjalainen keraamitaiteilija ja taidekriitikko. == Elämä == thumb|left|215px|Llorensin ja Joan Mirón tekemä muraali Artium-museossa. Llorens syntyi 1892 Barcelonassa. Hän opiskeli kaupungissa piirtämistä Llotjan taidekoulussa ja vuodesta 1912 lisäksi keramiikkaa ja maalaustaidetta Cercle Artístic de Sant Lluc -taideyhteisössä ja käsityökoulussa, jossa tapasi monia taiteilijoita, kuten Joan Mirón. Llorens matkusti 1917 Pariisiin avustuksen turvin laajentamaan taitojaan keraamikkona. Hän kirjoitti siellä myös taidekritiikkejä moniin alan lehtiin. Llorens palasi Pariisiin 1920-luvulla ja teki yhteistyötä Pablo Picasson kanssa. Hän työskenteli 1930-luvulla muun muassa Georges Braquen kanssa ja sai töitään näyttelyihin muun muassa Pariisiin, New Yorkiin, Tukholmaan ja Berniin. Llorens palasi Barcelonaan 1941Rodgers, s. 413. ja aloitti pian sen jälkeen yhteistyön Mirón kanssa. He tekivät ruukkuja, patsaita ja keraamisia seinämaalauksia. Heidän töihinsä kuuluvat esimerkiksi seinämaalaukset Unescon rakennuksessa Pariisissa, Harvardin yliopistolla ja Barcelonan lentoasemalla. Miró teki ensimmäiset keraamiset kokeilunsa juuri Llorensin kanssa, kun hän maalasi Llorensin vaasien tai laattojen päälle. Miró teki lopulta patsasmalleja, joista Llorens teki savisia veistoksia. Miró jatkoi vuodesta 1953 yhteistyötä myös Llorensin pojan Joan Gardy-Artigasin kanssa. Llorens palkittiin vuonna 1956 Guggenheim-palkinnolla ja vuonna 1971 hän sai espanjalaisen taiteiden kultamitalin. Llorens kuoli Barcelonassa 1980. == Lähteet == * === Viitteet === == Aiheesta muualla == *Tallers Josep Llorens Artigas -säätiö Luokka:Espanjalaiset taiteilijat Luokka:Keramiikkataiteilijat Luokka:Taidekriitikot Luokka:Vuonna 1892 syntyneet Luokka:Vuonna 1980 kuolleet
Kainuu 39

Kainuu 39 on Pekka Lehdon ja Pirjo Honkasalon ohjaama suomalainen dokumentaarinen draamaelokuva vuodelta 1979. Pääosia näyttelevät kainuulaiset nuoret. Elokuva kertoo mitä Suomussalmen Juntusrannan asukkaille tapahtui, kun puna-armeija miehitti Juntusrannan talvisodan ensimmäisinä päivinä syksyllä 1939. Kylän asukkaita ei ollut evakuoitu, joten he jäivät hyökkääjän armoille. Asukkaat päättivät tehdä yhteistyötä miehittäjien kanssa. Kun suomalaiset valloittivat alueen takaisin joulu–tammikuussa, juntusrantalaiset joutuivat syytteeseen vihollisen auttamisesta. Arviolta kolme- tai neljäsataa kainuulaista joutui työleirille. 27 tuomittiin maanpetoksesta. Kainuun Sanomien mukaan elokuva on esimerkki suomettumisen ajasta Elokuva kertoo venäläisten saapuneen kylään laulaen, mitä lehti kutsuu "tunturin kokoiseksi valheeksi", lisäten, "mutta jos elokuvaa pystyy katsomaan järkyttymättä, se kertoo kiinnostavasti suomettumisen ajan rähmällään olosta ja koillisen Suomen tunnoista 1930-luvun lopulla." ==Lähteet== ==Kirjallisuutta== * Tanner, Riikka: ”Historiapolitikointia suomettuneessa hengessä – Pirjo Honkasalon ja Pekka Lehdon Kainuu 39”. Filmihullu 3/2021. Luokka:Vuoden 1979 suomalaiset elokuvat Luokka:Suomalaiset sotadraamat Luokka:Suomalaiset tositapahtumiin perustuvat elokuvat Luokka:Talvisotaan pohjautuvat elokuvat Luokka:Pekka Lehdon ohjaamat elokuvat Luokka:Pirjo Honkasalon ohjaamat elokuvat
Josep Lluís Sert

Josep Lluís Sert i López (1902–1983) oli espanjalainen arkkitehti, joka oli kiinnostunut kaavoituksesta ja kaupunkisuunnittelusta mutta tuli tunnetuksi myös sisätilojen ja kalusteiden suunnittelijana. Sert opiskeli arkkitehtuuria Barcelonan teknillisessä korkeakoulussa. Valmistuttuaan hän työskenteli Pariisissa Le Corbusierin ja Pierre Jeanneretin kanssa ennen kuin avasi oman toimistonsa synnyinkaupungissaan Barcelonassa. Sert palasi Pariisiin työstämään Espanjan paviljonkia Pariisin maailmannäyttelyyn 1937. Sert suostutteli monta Pariisissa maanpaossa ollutta katalonialaista taiteilijaa osallistumaan paviljongin toteuttamiseen. Tunnetuin teos oli Picasson Guernica....the Spanish Pavilion PBS Vuonna 1939 Sert muutti Yhdysvaltoihin, missä hänestä tuli Harvardin yliopiston arkkitehtuurin professori vuonna 1953. Hän aloitti kaupunkisuunnittelun opetuksen ensimmäisenä koko maassa. Vuonna 1955 hän perusti oman toimistonsa Massachusettsiin. Se toteutti monia asuin- ja toimistotaloja sekä yliopiston rakennuksia 1960- ja 1970-luvuilla. Sertin tunnettuihin teoksiin kuuluvat Joan Mirón ateljeekoti Mallorcalla (1955), Fondation Maeghtin galleria Ranskassa (1959), ja Fundació Joan Miró Barcelonassa (1975). Hän osallistui myös Bostonin, Harvardin ja Guelphin yliopistojen kampusten sekä kolumbialaisen Medellínin kaupungin asemakaavan suunnitteluun.Josep Lluís Sert Biografias Vidas Tiedosto:Fundació Joan Miró - Terrat-1.jpg|Fundació Joan Mirón kattorakenteet päästävät epäsuoraa valoa galleriaan Tiedosto:Harvard college - science center.jpg|Harvard college – science center Tiedosto:Edifici Josefa Lopez-Barcelona (Catalonia)-08019-2345.jpg|Asuintalo Barcelonassa == Lähteet == == Aiheesta muualla == Luokka:Katalonialaiset arkkitehdit Luokka:Vuonna 1902 syntyneet Luokka:Vuonna 1983 kuolleet
Leymah Gbowee

Leymah Roberta Gbowee (s. 1. helmikuuta 1972 Liberia) on liberialainen rauhanaktivisti, joka sai 2011 Nobelin rauhanpalkinnon Ellen Johnson Sirleafin ja Tawakkul Karmanin kanssa. Gbowee oli 17-vuotias, kun Liberian sisällissota syttyi pääkaupungissa Monroviassa. Hänestä tuli sodan aikana traumaterapeutti ja teki paljon töitä Charles Taylorin joukossa taistelleiden lapsisotilaiden kanssa. Gbowee muodosti kymmenien naisten kanssa 2002 ryhmän, jonka tavoitteena oli lopettaa sota. Gboween järjestämä Women of Liberia Mass Action for Peace aloitti kokoontumalla Monrovian toreilla laulaen ja rukoillen. Naisten määrä kasvoi liikkeessä pian, ja presidentti Taylor lupautui tapaamaan heidät ja lupasi heille rauhanneuvotteluiden aloittamisen. Gboween ryhmä seurasi neuvotteluita Ghanassa, mutta viikkojen tuloksettomien neuvotteluiden jälkeen naiset muodostivat piirin sen rakennuksen ympärillä, jossa neuvotteluita käytiin. Lopulta he onnistuivat painostamaan sodan osapuolet rauhaan. Gboween ryhmittymä jatkoi työtä myös Taylorin jälkeen valtaan nousseen väliaikaishallituksen kaudella. Hän onnistui organisoimaan Liberian kristityt ja musliminuskoiset naiset yhteiseen kampanjaan Ellen Johnson- Sirleafin valitsemiseksi presidentiksi. Johnson-Sirlieaf valittiinkin 2005 Afrikan ensimmäiseksi naispresidentiksi. Samana vuonna Gboween valmistui maisteriksi Eastern Mennonite Universitystä konfliktirakenteista ja rauhanrakentamisesta. Gboween oli perustamassa 2006 Thelma Ekiyorin ja Ecoma Alagan kanssa Women Peace and Security Network Africaa, jonka tukikohdaksi tuli Ghanan Accra. Gbowee on saanut työstään useita palkintoja. Hän sai 2009 Profile in Courage Awardin, ja 2011 hänelle myönnettiin Nobelin rauhanpalkinto. Syksyllä 2012 Gbowee erosi Liberian rauhaa ja uudistamista painottavan Peace and Reconciliation Commissionin puheenjohtajan tehtävistä ja kritisoi Johnson-Sirlieafin hallintoa nepotismista sekä riittämättömästä köyhyyden vastaisesta taistelusta. == Lähteet == Luokka:Liberialaiset henkilöt Luokka:Nobelin rauhanpalkinnon saajat Luokka:Vuonna 1972 syntyneet Luokka:Elävät henkilöt
Tumman veden päällä (elokuva)

Tumman veden päällä on 6. syyskuuta 2013 ensi-iltansa saanut Peter Franzénin ohjaama elokuva, joka perustuu Franzénin kirjoittamaan samannimiseen omaelämäkerralliseen kirjaan. Franzén on tehnyt myös elokuvakäsikirjoituksen. Pääosia elokuvassa näyttelevät Samuli Edelmann, Matleena Kuusniemi sekä Olavi Angervo. Elokuvan kuvaukset alkoivat vuoden 2012 elokuussa ja päättyivät vuoden alusta 2013. == Rooleissa == Lähde: Elonet Viitattu 19.11.2013 == Lähteet == Luokka:Suomalaiset draamaelokuvat Luokka:Vuoden 2013 suomalaiset elokuvat Luokka:Solar Filmsin elokuvat Luokka:Jussi-palkitut elokuvat
Tawakkul Karman

Tawakkul Karman (, Tawakul Karmān, myös Tawakel Karman) (s. 7. helmikuuta 1979 Taiz, Jemen) on jemeniläinen toimittaja, poliitikko ja ihmisoikeusaktivisti. Hän perusti vuonna 2005 Naistoimittajat ilman kahleita -järjestön, joka pyrkii edesauttamaan sanan- ja mielipiteenvapautta. Karman sai Nobelin rauhanpalkinnon yhdessä Liberian presidentin Ellen Johnson Sirleafin ja liberialaisen rauhanaktivisti Leymah Gboween kanssa vuonna 2011. Hän oli ensimmäinen palkinnon saanut jemeniläinen ja toinen musliminainen. Karman johti vuodesta 2007 vuoteen 2010 rauhanomaisia mielenosoituksia joka viikko hallituksen rakennuksen edessä Sanaassa. Niissä vaadittiin ihmisoikeuksia. Hän on yksi kolmestatoista naisjäsenestä oppositiopuolueen shura-neuvostossa. Palkinnon saadessaan Karman oli 32-vuotias kolmen lapsen äiti. Hän sai Turkin kansalaisuuden vuonna 2012 turkkilaistaustansa takia. Hänen esivanhempansa ovat kotoisin alun perin Karamanista Anatoliasta. == Naistoimittajat ilman kahleita == Karman perusti seitsemän muun naistoimittajan kanssa Naistoimittajat ilman kahleita -järjestön maaliskuussa 2005 tavoitteenaan edistää ihmisoikeuksia, "erityisesti sanan- ja mielipiteenvapautta ja demokraattisia oikeuksia." Alkujaan järjestön nimi oli Naistoimittajat ilman rajoja, mutta nimi muutettiin, jotta järjestö saisi toimintaluvan. Karman joutui omien sanojensa mukaan Jemenin viranomaisten häirinnän kohteeksi kirjeitse ja puhelimitse kieltäydyttyään hyväksymästä tiedotusministeriön kielteistä päätöstä perustaa järjestölle omaa radioasemaa ja sanomalehteä. Hän vaati vapautta vuonna 2006 perustamalleen uutiskanavalle, jonka kautta levitettiin politiikka-aiheisia uutisia tekstiviestitse. Hallitus valvoi sitä tarkasti ja lopulta sulki sen vuonna 2007. Samana vuonna järjestö julkaisi raportin, johon oli kirjattu kaikki virkavallan tekemät rikkomukset lehdistönvapautta koskien vuodesta 2005 alkaen. Vuonna 2009 Karman kritisoi viestintäministeriötä oikeudenkäynneistä, joita se piti toimittajia vastaan. Vuosien 2007 ja 2010 välillä Karman johti säännöllisesti mielenosoituksia hallituksen rakennuksen edessä Sanaassa. Karmanilla oli kytköksiä Al-Thawrah- sanomalehteen järjestön perustamisen aikaan. Hän kuuluu myös Jemenin toimittajien ammattiliittoon. == Lähteet == Luokka:Jemeniläiset poliitikot Luokka:Nobelin rauhanpalkinnon saajat Luokka: Ihmisoikeusaktivistit Luokka:Vuonna 1979 syntyneet Luokka:Elävät henkilöt Luokka:Jemeniläiset henkilöt
Tuomas Summanen

Tuomas Summanen on suomalainen ohjaaja, käsikirjoittaja ja tuottaja. Summanen on Rabbit Filmsin luova johtaja ja osakas. Summasen tunnetuimmat tuotannot ovat Putous (2010–2014), Posse (2014-2015), Kingi (2015), Läpiveto (2006–2007), Kenraali Pancho & Pojat Pohjoiskalotilla ja Hyvät ja huonot uutiset Haluatko miljonääriksi? Suurmestari. ==Ohjaukset== *Kingi (2015) *Posse (2014) *Aku ja 7 ihmettä (2014-2016) *Totuuden torvet (2013) *Putous (2013–2014) *Paparazzit (2012) *Risto (2011) *YleLeaks (2011) *Nyt huudetaan, Leijonat! (2011) *Kenraali Pancho & Pojat Pohjoiskalotilla (2010–) *Hymy Pyllyyn (2008–2009) *Hyvät naiset ja herrat (2008) *Äijät (2007–2008) *Läpiveto (2006) *Pimeä puoli (2005) *Huuma (2005) *SF-Studio (2005) *W-tyyli (2004) *Suomen Robinson (2004) *Satumaa (2002) *Popstars (2002) *Farout (2001–2002) *Jyrki Countdown (1996) *Jyrki (1998–2000) ==Tuottajana== * * *Gaala (2018-) *Et sä tiedä kuka mä oon? (2018-) *Pallon ympäri (2018-) *Kupla (2018) *Harkimot (2017-) *Alasti Klubi (2017-) *Kymppitonni (2018-) *Kaunis Elämä (2018) *Game Night (2017) *Mökkireissu (2017) *Atlantin yli (2017-) *Stadi vs Lande (2016-) *Olipa kerran elämä (2016) *Anssi Kela ja isot biisit (2016) *Arman Live (2016) *Pitääkö olla huolissaan? (2016-) *Saturday Night Live (2016) *Haluatko miljonääriksi? (2016-) *Huippujengi (2016) *Kingi (2015-) *Posse (2014-) *Aku ja 7 ihmettä (2014-2016) *Pop`n`Roll (2014-2015) *Totuuden torvet (2013) *Kuninkaalliset häät (2013) *Rekonstruktio (2013) *Mitä tuli tehtyä? (2013) *Hyvät ja huonot uutiset (2012-2013) *Mestareiden mestari (2012) *Aatami & Eeva' (2011) *Nyt huudetaan, Leijonat! (2011) *Putous (2010–2014) *Marja Tyrnin Joulushow (2010–2011) *Vedetään hatusta (2010–2012) *Sokkokokki (2010–2012) *Ketju (2010) *Hymy pyllyyn (2008–2009) *JugiStyle (2009) *Hyvät naiset ja herrat (2008) *Hurtta ja stara (2008) *Offseason (2008) *Food Club (2007) ==Aiheesta muualla== * Luokka:Suomalaiset käsikirjoittajat Luokka:Syntymävuosi puuttuu Luokka:Elävät henkilöt
Gyude Bryant

Charles Gyude Bryant (17. tammikuuta 1949 Monrovia – 16. huhtikuuta 2014 Monrovia) oli liberialainen poliitikko. Hän toimi maansa valtionpäämiehenä väliaikaishallituksen johdossa 14. lokakuuta 2003 – 16. tammikuuta 2006. Hän oli uskonnollinen johtaja ja liikemies, jolla ei ollut juurikaan poliittista taustaa, ja siksi hänet haluttiin väliaikaishallituksen johtoon. Byant oli etniseltä taustaltaan grebo ja kuului episkopaaliseen kirkkoon.Liberia's new consensus leader BBC News 2003 Virkakautensa päätyttyä häntä syytettiin taloudellisista väärinkäytöksistä, mutta syytteet raukesivat vuonna 2010.Gyude Bryant: Charges dropped against Liberia ex-leader BBC 2010 == Lähteet == Luokka:Liberian presidentit Luokka:Vuonna 1949 syntyneet Luokka:Vuonna 2014 kuolleet
Valinta-aksiooma

Valinta-aksiooma on matemaattisen joukko-opin aksiooma, jonka mukaan jokaiseen epätyhjien joukkojen kokoelmaan (S_i)_{i \in I} voidaan liittää uusi joukko (x_i)_{i \in I} siten, että kukin sen alkioista x_i kuuluu vastaavaan joukkoon \in S_i. Toisin sanoen voidaan muodostaa kuvaus, valintakuvaus, joka valitsee jokaisesta joukosta yhden alkion. Kaikissa tapauksissa, jos joukkoja S_i on äärettömän monta, ei kuitenkaan voida muodostaa sääntöä, jonka mukaisesti alkiot kustakin joukosta valitaan, mutta valinta-aksiooma olettaa ainoastaan, että tällainen valintakuvaus on olemassa, vaikka sitä ei voitaisi konstruoida. Valinta-aksioomaa käytti ensimmäisenä eksplisiittisesti Ernst Zermelo vuonna 1904. Hänen esittämässään muodossa aksiooma kuuluu näin: Valinta-aksiooma voidaan ilmaista myös niin, että kun joukoista S_i yksikään ei ole tyhjä, myöskään niiden karteesinen tulo ei ole tyhjä joukko. Aksiomaattisessa joukko- opissa käytetään useimmiten aksioomina Zermelon-Fraenkelin aksioomia (ZF). Kun niihin lisätään valinta-aksiooma, saadusta aksioomakokoelmasta käytetään lyhennettä ZFC. Kurt Gödel todisti vuonna 1939, että valinta-aksiooma voidaankin ristiriidattomasti yhdistää Zermelon-Fraenkelin aksioomiin. Vuonna 1963 Paul Cohen toisaalta todisti, että sitä ei voida todistaa ZF-aksioomien avulla eli se on niistä riippumaton. == Yhtäpitäviä tuloksia == Valinta- aksiooman avulla voidaan todistaa muun muassa seuraavat, sen kanssa yhtäpitävät tulokset, joita voidaan pitää myös valinta-aksiooman vaihtoehtoisina muotoiluina: * Zornin lemma: Jos H on järjestetty joukko ja sen jokaisella ketjulla on H:ssa pienin yläraja, niin H:lla on maksimaalinen alkio. * Hyvinjärjestyslause: jokainen joukko voidaan järjestää niin, että sen jokaisella osajoukolla on "pienin" tai ensimmäinen alkio. * Trikotomia: joukkoja voidaan aina vertailla mahtavuusjärjestyksessä, eli mille tahansa joukoille A ja B on aina joko \mbox{card}(A) < \mbox{card}(B), \mbox{card}(A) = \mbox{card}(B) tai \mbox{card}(A) > \mbox{card}(B) * Jokainen ääretön joukko A on yhtä mahtava karteesisen tulon A x A kanssa. == Käyttö == Matematiikan eri aloilla on runsaasti lauseita, jotka voidaan todistaa ainoastaan valinta-aksiooman avulla. Tällaisia ovat esimerkiksi seuraavat: * Jokaisella vektoriavaruudella on kanta * Jokaisella kunnalla on algebrallinen sulkeuma * Reaalilukujen joukossa \mathbb{R} sekä jokaisessa joukossa \mathbb{R}^n on sellaisia osajoukkoja, jotka eivät ole Lebesgue- mitallisia * Boolen algebrojen ultrafiltteriteoreema * Stonesin esityslause Boolen algebroille * Tihonovin lause topologiassa: Kompaktien avaruuksien karteesinen tulo on kompakti. * Hahn-Banachin teoreema funktionaalianalyysissa == Lähteet == * * * Luokka:Joukko-oppi Luokka:Matemaattiset aksioomat Luokka:Seulonnan keskeiset artikkelit
Amerikkalaisen jalkapallon maailmanmestaruuskilpailut

Amerikkalaisen jalkapallon maailmanmestaruuskilpailut on kansainvälisen amerikkalaisen jalkapallon liiton ylläpitämä turnaus, jonka voittajamaa nimetään amerikkalaisen jalkapallon maailmanmestariksi. Kilpailuja on järjestetty vuodesta 1999 lähtien. Kilpailut järjestetään joka neljäs vuosi ja niihin osallistuu karsintojen jälkeen kahdeksan liiton jäsenmaata. Suomi on selviytynyt karsinnoista kerran itse kisoihin. ==MM-kilpailut ja mitalistit== Vuosi Isäntämaa Mestari Hopeaa Pronssia 1999 Japani Meksiko Ruotsi 2003 Japani Meksiko Saksa 2007 Yhdysvallat Japani Saksa 2011 Yhdysvallat Kanada Japani 2015 Yhdysvallat Japani Meksiko ==Mitalitaulukko== Nro Maa Mestaruus Hopeaa Pronssia 1 Yhdysvallat 3 0 0 2 Japani 2 2 1 3 Meksiko 0 2 1 4 Kanada 0 1 0 5 Saksa 0 0 2 6 Ruotsi 0 0 1 ==Lähteet== Maailmanmestaruuskilpailut Luokka:Maailmanmestaruuskilpailut
Darren Shahlavi

Darren Shahlavi (5. elokuuta 1972 Stockport, Englanti – 14. tammikuuta 2015 Los Angeles, Kalifornia, Yhdysvallat) oli brittiläinen näyttelijä ja itämaisten taistelulajien taitaja. ==Ura== Shahlavi aloitti näyttelemisen elokuvissa 1990-luvulla Aasiassa. Hän työskenteli koko 1990-luvun hongkongilaisissa elokuvissa, kuten Suojelusenkelit (1995), Tai Chi Chun (1996) ja Techno Warriors (1998). 2000-luvun ensimmäisellä vuosikymmenellä Shahlavi päätyi yhdysvaltalaisiin elokuviin ja sai ensimmäisen roolinsa elokuvasta Hostile Environment (2000). Hänellä oli myös pieni rooli elokuvassa I Spy (2002), jossa pääosia esittivät Eddie Murphy ja Owen Wilson. Vuosikymmenen loppupuolella Shahlavi esiintyi enimmäkseen vierailevissa televisiorooleissa, sarjoissa kuten Kadonneiden jäljillä, Pirunkaupat ja Bionic Woman. Shahlavi sai hieman isomman roolin 2010-luvun alussa elokuvassa Ip Man 2, jossa hän esitti Twister-nimistä nyrkkeilijää. Hän otteli elokuvan loppupuolella pääosaa esittänyttä Donnie Yeniä vastaan. Samana vuonna Shahlavi nähtiin roiston roolissa Steven Seagalin elokuvassa Born to Raise Hell, jossa hänellä oli myös yhteinen tappelukohta Seagalin kanssa. Myös Steve Austinin tähdittämässä Tactical Force – erikoisjoukkue -elokuvassa Shahlavi esitti rikollista. Tällä kertaa hänellä oli yhteinen tappelukohtaus Michael Jai Whiten kanssa. ==Yksityiselämä== Shahlavi alkoi harrastamaan seitsemänvuotiaana judoa vuokratussa teatterissa, jossa hän myös näki näyttelijöiden esiintyvän aikaisin ennen harjoituksia. Huomattuaan taisteluelokuvien näyttelijöitä, kuten Bruce Leen ja Jackie Chanin Shahlavilla heräsi kiinnostusta esiintyä samankaltaisissa elokuvissa. Tämän myötä hän ryhtyi harjoittelemaan karatea ja myöhemmin myös potkunyrkkeilyä ja thainyrkkeilyä Manchesterissä. Shahlavi löydettiin kuolleena kotoaan Los Angelesista 14. tammikuuta 2015. Kuolinsyyksi epäillään lääkkeiden yliannostusta. ==Lähteet== ==Aiheesta muualla== * Darren Shahlavin haastattelu elokuvasta Tai Chi Chun Luokka:Englantilaiset näyttelijät Luokka:Vuonna 1972 syntyneet Luokka:Vuonna 2015 kuolleet
Arteles Creative Center

Arteles Creative Center (Arteles Kulttuurikeskus) on Hämeenkyrössä Haukijärven kylässä toimiva kansainvälinen residenssi- ja kulttuurikeskus. Keskuksessa vierailee vuosittain yli 100 taiteilijaa ja luovan alan ammattilaista, jotka asuvat ja työskentelevät residenssiohjelmissa 1–2 kuukauden periodeissa. Residenssityöskentelyn ohessa vieraat toteuttavat näyttelyitä, luentoja ja projekteja sekä Hämeenkyrössä että suomalaisissa kulttuuri-instituutioissa. Vuonna 2011 yhteistyötä toteutui mm. Kiasman, Porin Taidemuseon ja Tampereen Taidemessujen kanssa. Kulttuurikeskus on perustettu vuonna 2010 Haukijärven kyläkoulun entisiin tiloihin. Keskuksen johtaja on Teemu Räsänen. Arteles on palkittu vuoden Leader-hankkeena Länsi-Pirkanmaalla vuonna 2010, ja Suomen Kulttuurirahaston Pirkanmaan rahasto on myöntänyt Arteles-residenssiohjelmalle maakunnallisesti merkittävien hankkeiden rahoitusta. ==Lähteet== ==Aiheesta muualla== * Arteles Creative Center:n nettisivut Luokka:Taiteilijaresidenssit Luokka:Hämeenkyrön rakennukset ja rakennelmat
Slatina

Slatina tarkoittaa seuraavia asioita: *Slatina, kaupunki Romaniassa *Slatina, kaupunki Kroatiassa *Byala Slatina, kylä Bulgariassa.
Ciudad del Motor de Aragón

Ciudad del Motor de Aragón (myös MotorLand Aragón) on moottorirata Alcañiz’ssa Teruelin maakunnassa Aragonian itsehallintoalueella Espanjassa. Radalla on mittaa FIA:n alaisissa sarjoissa käytettävällä versiolla 5,345 kilometriä ja FIM:n alaisissa sarjoissa käytettävällä versiolla 5,077 kilometriä. Rata rakennettiin vuonna 2008. Radan on suunnitellut saksalainen arkkitehti Hermann Tilke. Espanjalainen Formula 1 -kuljettaja Pedro de la Rosa toimi projektin teknisenä ja urheillullisena johtajana. Radalla on ajettu muun muassa MotoGP-, World Superbike- ja World Series by Renault-sarjoja. ==Lähteet== *Radan viralliset sivut *Round 03 - Pirelli Aragón Round WorldSBK.com *Gran Premio Movistar de Aragón MotoGP.com == Aiheesta muualla == Luokka:Espanjan moottoriradat * Luokka:Teruelin maakunta
Jääkiekon nuorten maailmanmestaruuskilpailut 1990

Jääkiekon nuorten maailmanmestaruuskilpailut 1990 pelattiin Suomessa ottelupaikkakuntina olivat Helsinki, Turku, Kauniainen ja Kerava. Maailman mestaruuden voitti Kanada ja Suomi oli neljäs. == Turnaus == Jokainen joukkue pelasi yhden ottelun jokaista vastaan. Joukkue O V H T TM PM P Kanada 7 5 1 1 36 18 11 Neuvostoliitto 7 5 1 1 50 23 11 Tšekkoslovakia 7 5 2 0 51 17 10 Suomi 7 4 2 1 32 21 9 Ruotsi 7 4 2 1 38 29 9 Norja 7 2 5 0 25 51 4 Yhdysvallat 7 1 6 0 22 37 2 Puola 7 0 7 0 7 65 0 == Pistepörssi == Sija Pelaaja M S P 1 Robert Reichel 11 10 21 2 Jaromír Jágr 5 13 18 3 Dave Chyzowski 9 4 13 4 Patric Englund 9 2 11 5 Bobby Holík 6 5 11 6 Andrei Kovalenko 5 6 11 7 Vjatšeslav Kozlov 4 6 11 8 Pavel Bure 7 3 10 9 Daniel Rydmark 3 7 10 10 Roman Oksyuta 7 2 9 http://www.quanthockey.com/wjc-u20/en/seasons/1990-wjc-u20-players- stats.html == Lopputulokset == A-sarja Sija Joukkue 4\. 5\. 6\. 7\. 8\. B-sarja Sija Joukkue 9\. 10\. 11\. 12\. 13\. 14\. 15\. 16\. C-sarja Sija Joukkue 17\. 18\. 19\. 20\. 21\. 22\. 23\. ==Palkinnot== ===IIHF:n valitsemat turnauksen parhaat pelaajat=== *Paras maalivahti: Stéphane Fiset *Paras puolustaja: Alexander Godynyuk *Paras hyökkääjä Robert Reichel ===Turnauksen tähdistökentällinen=== *Maalivahti: Stéphane Fiset *Puolustajat: Jiří Šlégr, Alexander Godynyuk *Hyökkääjät: Dave Chyzowski, Robert Reichel, Jaromír Jágr == Lähteet == * TSN: artikkeli turnauksesta 1990 * Passionhockey.com: IIHF U20 1990 * Hockeyarchives: IIHF U20 1990 ===Viitteet=== 1990 Luokka:Vuoden 1990 jääkiekko Luokka:Suomen jääkiekko Luokka:Helsingin urheilutapahtumat Luokka:Turun urheilutapahtumat Luokka:Keravan urheilu Luokka:Kauniaisten urheilu
Arabian laatta

Arabian laatta on yksi Maan litosfääriin kuuluvista mannerlaatoista. Arabian laatta on pinta-alaltaan noin 5 010 000 neliökilometriä. Arabian laatan vanhimmat osat syntyivät keski- ja myöhäisellä proterotsooisella kaudella 800–650 miljoonaa vuotta sitten. Arabian laatta työntyy Afrikan ja Intian laatan kanssa kohti Euraasian laattaa. Persian- ja Omaninlahti syntyivät Intian valtameren täyttäessä Euraasian ja Arabian laattojen toisistaan poispäin vetäytyessä muodostaman halkeaman. Prosessi kääntyi ympäri, ja noin 20 miljoonaa vuotta sitten lahti alkoi sulkeutua Arabian laatan työntyessä kohti Euraasian laattaa. Punaisenmeren ja Adeninlahden halkeamat muodostavat eteläisen raja-alueen, jossa Arabian ja Afrikan laatta erkanevat toisistaan. == Galleria == Kuva:Arabian Plate map-uni.png| Kuva:Earthquake_Information_for_Pakistan.png| == Lähteet == Luokka:Mannerlaatat
Punainen pukee teitä ja muita tarinoita

Punainen pukee teitä ja muita tarinoita () on Lucie Durbianoon sarjakuva- albumi vuodelta 2007. == Lähteet == == Aiheesta muualla == * * Heikki Jokinen: Rakkauden suloinen kipu. Helsingin Sanomat 17.3.2009. * Reijo Valta: Punainen pukee teitä. Pois työpöydältä 2.5.2009. * Janne Suominen: Väärin rakastamisen taito . Lumo 8.9.2009. Luokka:Ranskalainen sarjakuva Luokka:Sarjakuva-albumit Luokka:Vuoden 2007 kirjat
Aarre (sarjakuva)

Aarre () on Lucie Durbianon sarjakuva-albumi vuodelta 2008. == Lähteet == == Aiheesta muualla == * Jukka Laine: Lucie Durbianon Aarre Kvaak.fi 24.4.2011. * Reijo Valta: Isän aarre Pois työpöydältä 27.9.2011. Luokka:Ranskalainen sarjakuva Luokka:Sarjakuva-albumit Luokka:Vuoden 2008 kirjat
Sirklaus

Sirklaus on luistelun perustekniikka, joka mahdollistaa vauhdin säilyttämisen kaartaessa. Se voidaan suorittaa molempiin suuntiin. Sirklatessa sisäjalan kantaessa liukua ulkojalka astuu sisäjalan edelle ja ohi. Luistelija siirtää painoaan ulkojalalle samalla painaen vielä ristissä olevaa sisäjalkaansa kaarretta vastaan. Sisäjalka astuu ulkojalan edelle ja luistelija siirtää painonsa sen varaan painaen taas ulkojalalla kaarretta vasten. Muodostelmaluistelussa ainakin puolet ohjelmasta on sirklauksia. == Aiheesta muualla == *Luistelu, Edu.fi Luokka:Luistelu